Projektas

LIETUVOS RESPUBLIKOS
PREZIDENTO RINKIMŲ ĮSTATYMO 8 STRAIPSNIO PAKEITIMO
ĮSTATYMAS

200       m.                             d. Nr.
Vilnius

(Žin., 1993, Nr. 2-29; 2008, Nr. 71-2721)

1 straipsnis. 8 straipsnio 1 ir 2 dalių pakeitimas
8 straipsnio 1 dalyje išbraukti žodžius „tiesiogiai ar netiesiogiai“, „asmenį, kurį numatoma kelti kandidatu“ ir šią dalį išdėstyti taip:
„1. Prasidėjus Respublikos Prezidento rinkimų politinei kampanijai, t. y. nuo Respublikos Prezidento rinkimų datos paskelbimo iki šio įstatymo nustatyto rinkimų agitacijos kampanijos laikotarpio pabaigos, taip pat rinkimų dieną draudžiama pirkti rinkėjų balsus, dovanomis ar kitokiu atlyginimu skatinti rinkėjus ar rinkimų teisę turinčius asmenis dalyvauti arba nedalyvauti Respublikos Prezidento rinkimuose ir (arba) balsuoti už arba prieš vieną ar kitą kandidatą į Respublikos Prezidentus, taip pat žadėti už balsavimą atsilyginti rinkėjams po rinkimų, turint tikslą paveikti piliečių valią dėl konkrečių kandidatų į Respublikos Prezidentus ir taip trukdyti piliečiams įgyvendinti teisę rinkti Respublikos Prezidentą.“
8 straipsnio 2 dalyje išbraukti žodžius „asmens, kurį numatoma kelti kandidatu į Respublikos Prezidentus“, „kalendorių, atvirukų, lipdukų ir ženkliukų, skirtų asmeniui, kuris numatomas kelti kandidatu į Respublikos Prezidentus, politinei partijai (toliau – partija), iškėlusiai pretendentą būti kandidatu į Respublikos Prezidentus ar“, po žodžio „lankstinukų“ įrašyti žodžius „ir kitos agitacinės medžiagos, jei jos vieneto vertė neviršija 0,003 Vidutinio mėnesinio darbo užmokesčio, skirtos”, ir po žodžių “neatlygintinas platinimas rinkėjams” įrašyti žodžius “Vyriausioji rinkimų komisija kiekvienų metų sausio ir birželio mėnesį patvirtina maksimalų vieneto vertės dydį.“ ir šią dalį išdėstyti taip:

„2. Rinkėjų papirkimu nelaikomas spausdintos medžiagos (kandidato į Respublikos Prezidentus programos, biografijos ar kitokių informacinio turinio lankstinukų) ir kitos agitacinės medžiagos, jei jos vieneto vertė neviršija 0,003 Vidutinio mėnesinio darbo užmokesčio skirtos kandidatui į Respublikos Prezidentus propaguoti, gaminimas arba neatlygintinas platinimas rinkėjams. Vyriausioji rinkimų komisija kiekvienų metų sausio ir birželio mėnesį patvirtina maksimalų vieneto vertės dydį.“ 

Skelbiu šį Lietuvos Respublikos Seimo priimtą įstatymą.

